Rikunarita-ORG/Wikinium huggingface dataset:
# Labuan

Labuan punya bendera
Labuan punya lambang
**Labuan**, resminya **Wilayah Pèderal Labuan** (Melayu: *Wilayah Persekutuan Labuan*), ya'entu atu wilayah pèderal di Malésia. Labuan letaknya di bagèan lor Pulo Kalimantan, deket ama negeri Sabah. Ibu negerinya ada di Wiktoriah.

## Ruju'an
# Gunung

Gunung Ararat, diliat deri Hor Wirap, Lemènder
Gunung paling tinggi di Indonésia kawasan laotan, Puncak Karsten, atawa kini dikenal sebagé Puncak Jaya, Papua
**Gunung** ya'entu bukit nyang gedé èn tinggi banget, nyang biasanya tingginya lebi deri 600 meter. Gunung biasanya punya sisi curam nyang secara signifikan menyingkap batuan dasarnya. Gunung entu beda ama dataran tinggi pasalnya dia punya daerah puncak nyang terbatas, gunung lebi gedé deri bukit nyang biasanya punya ketinggian sekaga'nya 300 meter (1.000 kaki) di atas tana sekitarannya. Beberapa gunung entu puncak nyang berdiri sendiri tapi sebagian besar entu bagéan deri rangkaian pegunungan.

## Ruju'an
# Gunung Singa

**Gunung Singa** (hurup Arab Gundul: ݢونوڠ سيڠا; Inggris: *Malawi*) atawa **Sièra Léon** (hurup Arab Gundul: سييرا ليون) atawa resminya **Kiblik Gunung Singa** (hurup Arab Gundul: کبليک ݢونوڠ سيڠا; Inggris: *Republic of Sierra Leone*) entu negara nyang letaknya di Aprika Kulon èn watesan ama Giné di blèlir ama belah lor-wètan, Libéria di bekidul ama belah kidul-wètan, èn Laotan Atlantik di bekulon. Ni negara punya hopstad Priton. Ni negara jenggarnya ila 71.740 km2 (27.700 mi2). Di sono, ada barang 6,3 juta orang nyang tinggal di mari. Adapun dia punya basa resmi entu basa Inggris, barengan ama basa sional nyang diakuin, basa Peranakan Gunung Singa.

## Ruju'an
# Sura

**Sura** (hurup Arab Gundul: شوراء‎) atawa **Sura'** (hurup Arab Gundul: شوراء‎) atawa **Muharam** (hurup Arab Gundul: محرم‎) atawa **Silih Haji** (hurup Arab Gundul: سيليه حج‎) atawa **Siti Haji** (hurup Arab Gundul: سيتي حج‎) ada atu bulan pertama dalem almenak Selam atawa almenak Hijrah. Ari bulan 1 Suranya diperingetin sebagé Tahon Baru Selam. Dalem basa Arab, ni bulan digero'nya bulan Muḥarram (Arab: محرّم‎, latènnya: *Muḥarram*) nyang artinya 'nyang dipantang; nyang diharamin bakal perang'. Mangka, ni bulan juga' ada masup atu deri empat bulan haram nyang empat di dalem almenak Selam.

## Terdisi

Di ni bulan, juga' ada atu ari nyang dianggep ari gedé ama orang Selam, ya'entu ari *ʿĀsyurāʾ* (basa Arap: عاشوراء) nyang jatoh pas tanggal 10-nya. Mengrikut pèrkah Ahlusunah (Suni), ni ari dianggep gedé, sebab di dalem riwayat hadis disebutin kalo ni ari ièlah kutika Nabi Musa diselametin deri Pir'aon punya pengudagan. Mangkanya, orang Suni di ni ari pada puasa (biasanya juga' ama puasa ari sebelonnya, tanggal 9 nama *Tāsūʿā*, biar kaga' nyaru ama orang Yahudi punya puasa nama *Yôm Kippûr*). Adapun kalo orang Si'ah, sebab ni ari dulunya – ari kutika Sayidina Husén, Bagènda Nabi Muhammad punya cucu, wapat di Kerbala, mangka, tu orang Si'ah saban tanggal 10-nya pada ngratap di Kerbala sebagé bentuk mahabah ama Sayidina Husén. Mangka lantaran ari gedé di tanggal sepulu nama *ʿĀsyurāʾ*, di basa Betawi digeronya ni bulan – 'bulan Sura'.

Selaèn entu, dalem sebagèan laèn terdisi, tanggal 10 Sura juga' kadang digero' sebagé "Lebaran Anak Yatim" atawa basa Arapnya عيد اليتامى *ʿīd al-yatāmā* nyang mana di ni ari, sebagèan orang pada lomba-lomba bikin baè' ama anak-anak yatim.

## Ruju'an
# Lodewèk pan Bèthopen

Bèthopen punya potrèt taun 1820
**Lodewèk pan Bèthopen** (hurup Arab Gundul: لودويک فن بيتهوفن) atawa éjaan aslinya **Ludwig van Beethoven** (Dèt: [ˈluːtvɪç fan ˈbeːtˌhoˑfn̩] ( simak); baptis 17 Désèmber 1770 di Bon, wapat 26 Maret 1827 di Wènen) entu atu tukang bikin gending klasik deri Dètslan. Dia punya gawéan nyang bekèn entu simponi kelima ama kesembilan, èn juga lagu piano *Für Elise* ("Bakal si Èlis"). Dia didelok jadi salah atu tukang bikin gending paling besar èn tokoh penting dalem témpo peralihan deri jaman Klasik ke jaman Romantik. Pas dia orang masing muda, dia entu tukang maèn piano anlèhan, bekèn ama orang-orang penting èn orang-orang kandel di Wènen, Ostenrèk, dia punya tempat tinggal. Cuman, tahon 1801, dia mulain budeg.

## Ruju'an
# Warung madang

Atu warung madang Tionghoa di Johor, Malésia.
**Warung madang** (hurup Arab Gundul: واروڠ مادڠ‎) entu setilah lumbrah bakal nggero' usaha masak, nyang nanjain tanjaan ke masarakat ama ngederakin tempat bakal nyedepin tu tanjaan serènta ngaranin bayaran bakal tu makanan ama pengladènannya. Sengkilang mah sari-sarinya warung madang nanjain daharannya di tempat, cuman ada gè' berapa warung madang nyang juga' ngederakin ladènan penganteran daharan ama bestèl-indit sebagé pengladènan bakal dia punya penglanggan. Warung madang mah biasanya ada pengususannya ngikut macem daharan nyang dia tanjain. Tuladnya, ada nyang namanya warung madang Tionghoa, warung madang Padang, warung tinggal madang, èns.

## Deleng juga'

* Warung madang Tionghoa
* Warung madang Padang
* Warung madang ampé begah
* Madang gedongan
* Tanjaan gabregan
# Panggung (lènong)

Panggung lènong
**Panggung** (hurup Arab Gundul: فڠݢوڠ) atawa **pelampang** (hurup Arab Gundul: فلمفڠ) di téater entu tempat tukang lakon pada nglènong atawa nglakon. Di téater-téater dulu mah, ni pernah dipisah deri tempat ngejogrognya tukang nontonnya.

## Ruju'an
# Boksen

Tanding boksen
**Boksen** (hurup Arab Gundul: بکسن) atawa **tinju** (hurup Arab Gundul: تنجو) atawa **adu jotos** (hurup Arab Gundul: أدو جوتوس) entu gerak badan ama seni maèn pukulan nyang nampilin dua orang penjaban seanteb pating gucelan paké dia punya tonjokan dalem serèndèngan pertandingan bejangka 1 atawa 3 menit nyang disebut ronde. Mau dalem Olimpiade kè', mau dalem gerak badan propèsionil kè', itu dua petinju sama-sama ngindarin lawan punya pukulan sembari betungsé ngatot ke lawannya.

Ada berapa cara bakal menangin boksen. Atu caranya entu liwat *knockout* (alkojor atawa kèok) atawa KO, ya'entu barang itu petinju dikatot langsung alkojor ke tana kaga' bisa bangun lagi dalem waktu 10 sekon. Adapun cara laènnya entu liwat kèok tèhnis (*technical knockout*), ya'entu pas itu petinju kaga' bisa nerusin tanding, mangka itu wasit nyetop tandingnya. Kèok tèhnis, mau menang kè', kalah kè', tetep dirèken sama ama menang-kalahnya alkojor biasa kalo bakal petinju. Cara laèn bakal menang itu liwat pontennya, ya'entu petinju nojos-nojos lawannya lebi banyak, keras, ama jitu biar dapet ponten lebi banyak. Ada juga seri di boksen. Wasit bisa aja ngumumin seri tèhnis kalo ada sowèk atawa cidera kaga' sengaja. Umumnya, kalo tanding kaga' dilakonin atawa kaga' dirèken tanding bakalan diètung "kaga' tanding" (*no contest*) atawa (NC). Walakin, abisnya ronde ke-4, kalo kartu ponten dua-duanya medu, itu tanding bisa dibilang seri. Ni dia caranya ngalahin musuh paké ungkulan awak brital. Saban ronde paling kaga' 3 menit bakal lanang, èn 2 menit bakal wadon.

## Ruju'an
# Luisiana

**Luisiana** (hurup Arab Gundul: لويسيانة; Inggris: *Louisiana* /ˌluːziˈænə/) ièlah atu negeri di Amrik Serèkat bekidul. Ni negeri gableg penjogrog barang 4.657.757 orang per tahon 2020. Ni negeri jenggar kabèhannya barang 134.382 km2 (51.885 mi2) . Luisiana entu negeri paling gedé nomer 24 kalu diliat deri ngebadegnya penjogrognya èn nomer 31 kalu diliat deri jenggarnya tu negeri.

## Ruju'an
# Wanuatu

**Wanuatu** (hurup Arab Gundul: وانوواتو; Bislama: *Vanuatu*; Inggris: *Vanuatu*; Prasman: *Vanuatu*) atawa resminya **Kiblik Wanuatu** (hurup Arab Gundul: کبليک وانوواتو; Bislama: *Ripablik blong Vanuatu*; Inggris: *Republic of Vanuatu*; Prasman: *République de Vanuatu*) entu negara nyang letaknya di di Oséani. Ni negara punya hopstad Por Wila. Ni negara jenggarnya 12.189
km2 (4.706 mi2). Di sono, ada barang 307.815 orang nyang tinggal di mari. Adapun dia punya basa resminya entu basa Bislama, basa Inggris, ama basa Prasman.

## Ruju'an
# Gugel Tarjiman

Gugel Tarjiman punya lambang
**Gugel Tarjiman** (Inggris: *Google Translate*) ya'entu ladènan penarjiman setatistik èn mesin neural anèkabasa nyang dikembangin ama Gugel, bakal tarjimin tulisan èn situs web deri atu basa ke laèn basa.

Di bulan Juni 2024, Gugel Tarjiman nambahin tarjiman ke basa Betawi.

## Ruju'an
# Pegunungan Himalaya

**Himalaya** ya'entu atu barisan pegunungan di Asia, nyang misahin anak benua India deri dataran tinggi Tibèt.

Himalaya entu tempat gunung-gunung paling tinggi di dunia, misal Gunung Èprès ama Kangchenjunga ada di sono. Secara etimologi, *Himalaya* artinya "tempat kediaman salju" dalem basa Sangsekerta (deri *hima* "salju", èn *aalaya* "tempat kediaman").

Himalaya manjang sepanjang lima negara — Apganistan, Pakistan, Hindi, Tiongkok, Butan, Népal èn Birma. Dia jadi sumber dua sistim kali-kali gedé dunia — Kali Indus ama Kali Ganga-Brahmaputra. Sekitaran 1,5 milyar orang nyang ngejogrog di daèrah sekiteran aliran aèr deri Himalaya, masup Benggaladésa.

## Ruju'an
# Kabupatèn Gianyar

**Gianyar** entu atu kabupatèn nyang ada di Propinsi Bali. Ni kabupatèn punya sintrem guwernemèn ada di Gianyar. Ni kabupatèn ngejenggar ampé 368,00 km2 dengen kepadetan penduduknya 1.400 orang/km2. Ada 523.972 orang nyang tinggal di mari.

## Ruju'an
# Kebo

Kebo
**Kebo** (hurup Arab Gundul: كبو; nama Latèn: *Bubalus bubalis*) ièlah héwan ngganyem nyang jadi angonan bakal banyak bangsa di dunia, wabilhusus di Asia èn Amrik Kidul. Ni héwa ièlah penglulutan deri kebo atar (orang Hindi mah bilangnya *arni*) nyang masing kena kepapagan di daèrah-daèrah Pakistan, Hindi, Benggaladésa, Népal, Butan, Piètnam, Tiongkok, Pilipénen, Taiwan, Indonésia, Siam, èn Malésia.

Adapun kebo punya anak namanya **gudèl** (hurup Arab Gundul: ݢودل) atawa **pelèn** (hurup Arab Gundul: فلين) atawa **unèng** (hurup Arab Gundul: اونيڠ) atawa **menèng** (hurup Arab Gundul: منيڠ).

## Ruju'an
# Honduras

**Honduras** (hurup Arab Gundul: هوندوراس; Spanyol: *Antigua and Barbuda*) atawa resminya **Kiblik Honduras** (hurup Arab Gundul: هوندوراس; Spanyol: *República de Honduras*) entu negara nyang letaknya di Amrik Tenga. Ni negara watesan ama Guatémala di bekulon, Salbador di belah kidul-kulon, èn Nikaragua di belah kidul-wètan. Sebagé lagi, ni negara gableg jalan ke laot ke Laotan Teduh di Telok Ponséka èn ke Laot Karaiben di Telok Honduras. Ni negara punya hopstad Tégusigalpa. Ni negara jenggarnya 112.492 km2 (43.433 mi2). Di sono, ada barang 9.571.352 orang nyang tinggal di mari. Adapun dia punya basa resminya entu basa Spanyol.

## Ruju'an